Saage tuttavaks mu vanaemade projekti esimese vanaemaga! Projektist võite lugeda täpsemalt mu Facebooki fännilehelt. Vanaemade valimisel lähtusin ma suuresti oma sisetundest ning sellest, kuidas ja mida mulle temast kirjutati. Liisa kiri oma vanaemast jäi mulle kohe silma ja tema loal tsiteerin selle lõppu: Paljud on öelnud, et tahaksid endale niisugust vanaema. Ja tõesti, ta ongi erakordne. See kõik tekitas uudishimu tema vanaemaga ise kohtuda. Meie kokkusaamine leidis aset nende kodus ja võin nüüd ka ise kinnitada, et tegemist on äärmiselt heasüdamliku, vitaalse ja särasilmse inimesega ning esimene sõna, mis tema kirjeldamiseks meelde tuli, oli sama, mis Liisal- erakordne. Aga kuna ma suur jutumees pole kunagi olnud, siis lasen parem piltidel jutustada.
#000000